23 
Tibiarum braccae cinerascunt. Alae subtus cinerascente-nigrofuscae, cauda subtus e cinerascente 
flavo -fusca, nec ferruginea. Rhachides remigum et rectricum supra nigrofuscae, caudae subtus 
pallent. Pedes fusco nigricant, unguibus concoloribus. Iris aurantiaca. 
Speciminis alterius: 
Priori simillimum. Remiges minores, a sexta inde, ad apicem usque nigricant, margine tenui 
pallido macula apicali fiavicante nulla, nisi quartae et quintae. Remigum secunda longissima. 
Speciminis et adulti Maris tertii: 
Prioribus concolor. Remigum secunda in utraque ala longissima 5'°, 6’\ 7 mn et 8 va solae 
apice pallidiores. Reliqua eadem. 
Speciminis quarti, Maris iuvenilis: 
Obscurior, africanae similior et feminae colori propinquior. Propter reliqui corporis 
obscuriorem colorem abdomen flavidius apparet. Remigum secunda in utraque ala longissima. 
Remiges omnes ad apicem usque obscurae. Cauda alarum obscuriore colore, externarum rectri- 
cum apicibus in pogonio interiore subferrugineo-flavicantibus. Palpebrae obsolete carunculatae. 
Rostrum non omnino rubrum, sed dorso fuscum. Uropygium non pallidum, sed tergaeo concolor. 
Rostrum et caudae i’ectrices obtusiora, iuvenilem statum bene arguunt. Rostri color subtus rubens 
masculum sexum extus indicat. 
Speciminis quinti, Feminae adultae: 
Mare adulto paullo minor, iuvenilem utriusque sexus colorem fere servans, sed iuvenili 
mare pallidior, media inter hunc et adultum est. Rostrum totum fuscum acutum paullo gracilius. 
Remigum tertia secundam paululum excedit. Cauda minus variegata quam Maris adulti, pallidior 
quam iuvenis. Palpebrarum carunculae nullae, marginis flavi vix vestigium. Rectrices acutae 
sicut in Mare adulto. 
Prima specimina Hemprich Maio prope Arkiko venatus est, altera prope Eilet Augusto 
ipse collegi. Gregaria avis Sturnorum naturam habet. In Camelis et Bovibus sedet, nec unquam 
in arboribus specimen vidimus. Venatio difficilis; volans solummodo ab uno Camelo ad alterum 
ictu peti potest. Vox tenuis pipiens. In Ruminantium corporibus ita fere scandit, ut Picus in 
arboris caudice. Saepe naso insidet, nec indigne ferente Camelo. Oestrorum larvas sub cute eximit 
et Ixodes devorat. De nido notitiam non habuimus. Decem speciminibus potiti sumus eaque 
Berolinum attuli, 9 pelles et sceleton. Quinque pelles cum sceleto nunc denuo comparare potui. 
Alarum et caudae, modo obscuriores, modo pallidiores intersitae pennae originem eo ducunt, 
quod iuveniles recens accretae pennae obscuriores sunt, eae vero, quae luce diutius obnoxiae sunt, 
pallent. Sic etiam remigum apices pallidi explicandi videntur. 
Iliurpn. et Eiirenjs. Anes I. * 
/ 
